C 47/62
DA
Den Europæiske Unions Tidende
7.2.2023
Tirsdag den 5. juli 2022
111. opfordrer Kommissionen til at knytte den kommende omsorgsstrategi sammen med den europæiske handlingsplan for den sociale økonomi ved at øge bevidstheden om socialøkonomiens potentiale med hensyn til at forbedre arbejdsvilkårene i omsorgssektoren samt skabe muligheder for bedre adgang for kvinder til kvalitetsjob; opfordrer medlemsstaterne til at investere i udvikling af omsorgsøkonomien under behørig hensyntagen til den rolle, som den menneskelige faktor spiller i denne sektor; 112.
anerkender og værdsætter det omsorgsarbejde, der ydes af civilsamfundet og nonprofitorganisationer såsom NGO'er, patientorganisationer, velgørende og religiøse institutioner samt andre institutioner; 113. opfordrer medlemsstaterne til at formulere og revidere deres omsorgspolitikker i en løbende social og civil dialog med arbejdsmarkedets parter, eksperter, civilsamfundsorganisationer, offentlige myndigheder på nationalt plan og EU-plan, omsorgsmodtageres og formelle og uformelle omsorgspersoners repræsentative organisationer for at støtte etableringen af effektive socialpolitiske løsninger, der modsvarer befolkningens behov på lokalt plan; understreger vigtigheden af aktivt at lytte til omsorgspersoner og omsorgsmodtagere og deres repræsentative organisationer i forbindelse med udviklingen, gennemførelsen og overvågningen af den kommende europæiske omsorgsstrategi; opfordrer Kommissionen og medlemsstaterne til at indlede en drøftelse om forbindelsen mellem teknologi og omsorgens kvalitet; 114. opfordrer Kommissionen til at gennemføre forskning for bedre at forstå de økonomiske og samfundsmæssige konsekvenser af den utilstrækkelige dækning af omsorgs- og støttekrævende personers behov og for at sikre finansiering, navnlig inden for rammerne af den fremtidige platform, til forskningsprojekter om de sociale konsekvenser af sjældne sygdomme set fra et patientperspektiv og til EU-dækkende netværk og innovative projekter, der kan give medlemsstaterne mulighed for i fællesskab at skabe og overføre god praksis og innovative omsorgsmodeller, herunder med særligt fokus på de mest udbredte sygdomme samt sygdomme, der forårsager handicap, herunder reumatiske sygdomme og muskel- og knoglesygdomme; 115. opfordrer Kommissionen til at sikre, at EIGE, Eurofound og andre relevante agenturer har tilstrækkelige ressourcer til at overvåge og analysere, om og hvordan politikkerne medfører de tilsigtede forbedringer i omsorgssektoren, herunder med hensyn til adgang, kvalitet, ligestilling mellem kønnene, infrastruktur og balance mellem arbejdsliv og privatliv; 116. opfordrer til en ekstern videnskabelig og etisk evaluering af håndteringen af covid-19-pandemien i omsorgs­ sektoren, af de foranstaltninger, som Den Europæiske Union som helhed og medlemsstaterne har truffet, og til en evaluering af det beredskabsniveau, som EU nu har over for pandemier, og opfordrer medlemsstaterne og Kommissionen til at undersøge årsagerne til den store andel af covid-19-infektioner og -dødsfald på plejehjem for ældre, personer med handicap og andre sociale servicefaciliteter, og hvorvidt menneskerettighederne og patientrettighederne er blevet forsømt eller krænket, med henblik på at drage den nødvendige lære heraf og forhindre, at sådanne tragedier sker igen i fremtidige kriser; o o 117.
o
pålægger sin formand at sende denne beslutning til Rådet og Kommissionen;